Streaming-dato på Indiana Jones and the Dial of Destiny

Vil du se – eller gense – Indiana Jones and the Dial of Destiny, kan du godt reservere den 15. december. Her får det seneste og måske sidste afsnit af sagaen om den legendariske arkæolog nemlig streaming-premiere på Disney+.

Samme dag er der premiere på “Timeless Heroes”, der er en lang dokumentarfilm, der viser skabelsen af Indiana Jones-fænomenet.

“Timeless Heroes”, instrueret af den anerkendte dokumentarfilmskaber Laurent Bouzereau, udforsker Harrison Fords varige appel og hans opvækst, herunder hans indtog i underholdningsbranchen, hans casting i “Indiana Jones”-franchisen og den effekt og inspiration, som filmene genererer.

Det er et dybdegående kig på det øjeblik i filmhistorien, da Steven Spielberg og George Lucas skabte den første film. Den byder på aldrig før sete optagelser og interviews med Ford, Spielberg, Lucas, Kathleen Kennedy , Frank Marshall, James Mangold og mange andre.

“Indiana Jones and the Dial of Destiny”, der åbnede herhjemme i biograferne den 28. juni, har indtjent over 380 millioner dollars på det globale billetkontor.

Læs også: I dag gælder der nye priser hos Disney+.

Streaming-dato på Indiana Jones and the Dial of Destiny